Як гэта ўсё звязана з Карчынскімі-Каменскімі і 1863 годам? Пасля паражэння паўстання, масавых арыштаў і канфіскацый маёнткаў перад грамадствам былой Рэчы Паспалітай паўстала пытанне: што рабіць? Выйсцем для палякаў апынулася ідэалогія канструктыўнай працы на карысць нацыі: праз культуру, школьніцтва, гаспадарчую дзейнасць. Сюды ж вельмі дарэчна падыходзіла ідэя хаўрусу паміж рознымі слаямі грамадства, паказаная ў Ажэшкі.